|  |  |
| --- | --- |
| **NOTA INFORMATIVĂ**  **la proiectele codurilor practice în construcții** | |
| Proiectele codurilor practice în construcții **CP A.02.04:2017** „Procedura de organizare și funcționare a organismelor elaboratoare de evaluări tehnice abilitate”; **CP A.02.05:2017** „Procedura de organizare și funcționare a grupelor specializate”; **CP A.02.06:2017** „Procedura de instrumentare a solicitărilor de documente de evaluare și evaluări tehnice și procedurile de elaborare și de acordare a evaluărilor tehnice sau de schimbare a statutului acestora”; **CP A.02.07:2017** „Procedura de abilitare a organismelor elaboratoare de evaluări tehnice în construcții și a grupelor specializate”; **CP A.02.08:2017** „Procedura privind avizarea evaluărilor tehnice în construcții”; **CP A.02.09:2017** „Procedura de obținere a avizelor de la alte instituții prin intermediul ghișeului unic” și **CP A.02.03:2017** „Procedura de organizare și funcționare a comisiilor tehnice de specialitate pentru avizarea evaluărilor tehnice în construcții” au fost elaborate întru realizarea prevederilor punctului 66 din anexa nr.1 „Regulamentul cu privire la organizarea și funcționarea ghișeului unic de elaborare a evaluării tehnice în construcții” aprobat prin Hotărîrea Guvernului Republicii Moldova nr. 913 din 6 noiembrie 2014 *(Monitorul Oficial al Republicii Moldova, 2014, nr.339, art.981).*  Codurile practice în construcții, enumerate mai sus, sunt documente interne specifice de proceduri, principii și metodologie a reglementării în construcții și stabilesc condițiile și modul de organizare și funcționare a activității ghișeului unic de elaborare a evaluării tehnice în construcții.  Prevederile acestor Coduri practice sunt recomandate pentru organismele elaboratoare de evaluări tehnice în construcții abilitate și grupele specializate, pentru toți operatorii economici care produc, introduc sau comercializează noi produse pentru construcții provenite din producția internă sau din import, precum și investitorilor, proiectanților, executanților, proprietarilor și utilizatorilor construcțiilor la care se prevede folosirea produselor respective.  Proiectul codului practic **CP A.02.11:2017** „Regulamentul de recunoaștere a organismelor de evaluare a conformității produselor în domeniul construcțiilor” este elaborat în scopul realizării prevederilor capitolului IX și X din anexa nr.1 „Reglementarea tehnicăcu privire la cerințele minime pentru comercializarea produselor pentru construcții”aprobată prin Hotărîrea Guvernului Republicii Moldova nr. 913 din 25 iulie 2016 *(Monitorul Oficial al Republicii Moldova, 2016, nr.247-255, art.997)* și este un document intern specific care stabilește condițiile și modul de recunoaștere a organismelor de evaluare a conformității produselor în domeniul construcțiilor.  Prevederile acestui Cod practic se aplică de toți agenții economici (producători, reprezentanții lor autorizați, importatori, distribuitori) și de oricare alte persoane fizice sau juridice care practică activitatea de întreprinzător, produc, furnizează sau comercializează produse pentru construcții provenite din producția internă sau din import, organismele de evaluare a conformității a produselor pentru construcții care testează și certifică produsele pentru construcții, organismele de inspecții, precum și de investitori, proiectanți, executanți, proprietari și utilizatorii construcțiilor care prevăd folosirea produselor respective. | |
|  |  |
|  |  |
|  |  |
|  |  |
|  |  |
|  |  |
|  |  |
|  |
|  |  |